als_Latn dik_Latn sag_Latn
Një 68-vjeçar tenton të hidhet nga kati i gjashtë i një pallati, shpëtohet nga shërbimet zjarrfikëse dhe policia. Ngjarja ka ndodhur rreth orës 13:00, në lagjen nr 1 në Pogradec, ku shtetasi Agron Qose, 68 vjeç, banues në Pogradec, ka tentuar të hidhet nga lartësia për ti dhënë fund jetës.
Në vendngjarje menjëherë kanë shkuar shërbimet e Policisë, Zjarrfikësja dhe Ambulanca, të cilët pas negociatave me shtetasin e mësipërm kanë bërë të mundur zbritjen e tij dhe neutralizimin e situatës pas 30 minutash, në mënyrë që ky i fundit tu hapte derën.
Shtetasi Agron Qose është transportuar drejt Spitalit të Pogradecit për të kryer kontroll mjekësor. Grupi hetimor po punon për zbardhjen e rrethanave të ngjarjes.
Paraprakisht thuhet se i moshuar sapo ishte kthyer nga Shtetet e Bashkuara të Amerikës me bashkëshorten, ku jetonte prej 20 vjetësh. Raportohet gjithashtu se ai ishte edhe konsumator i rregullt i alkoolit.
5 korrik 2017 (gazeta-Shqip.com)
als_Latn als_Latn als_Latn als_Latn als_Latn